./data/phi0474/phi034/phi0474.phi034.perseus-lat2.xml
M. Tullius Cicero
Domitius ille quem nos pueri consulem, censorem, pontificem maximum vidimus, cum tribunus plebis M  Scaurum principem civitatis in iudicium populi vocavisset Scaurique servus ad eum clam domum venisset et crimina in dominum delaturum se esse dixisset, prendi hominem iussit ad Scaurumque deduci  vide quid intersit, etsi inique Castorem cum Domitio comparo: sed tamen ille inimico servum remisit, tu ab avo abduxisti; ille incorruptum audire noluit, tu corrupisti; ille adiutorem servum contra dominum repudiavit, tu etiam accusatorem adhibuisti  at semel iste est corruptus a vobis